
A gyerekkatonák alkalmazását felszámolni hivatott nemzetközi jogi normák és a felelősségre vonás lehetősége

Milyen ok vezetheti a 18 év alattiakat ahhoz, hogy fegyveres erők kötelékeihez csatlakozzanak? Miért fogadják őket ˝tárt karokkal˝ soraik közé mind kormányzati, mind ellenzéki, lázadó és felkelő csapatok?
Dolgozatomban a gyerekkatonák jelenségét vizsgálom. Rövid történelmi áttekintés után rátérek a fent említett kérdések megválaszolására.
A teljesség igénye nélkül nemzetközi jogi normák kerülnek bemutatásra, melyek alapján kiderülhet, hogy legitim célpont-e a fegyvert ragadott gyermek és háborús bűncselekmények elkövetéséért felelősségre lehet-e vonni.
Kitértem még a Nemzetközi Büntetőbíróság és a Sierra Leone-i Speciális Bíróság előtt folyamatban levő, illetve már ítélettel is rendelkező ügyeire, melyeket gyerekkatonák alkalmazásáért vádolt, egykor vezető szerepben levők, hadurak és parancsnokok ellen indítottak.
Végül az Amerikai Tengerészgyalogság gyerekkatonákkal kapcsolatban és szemben tett intézkedéseinek alapján mutatom be az általam is helyesnek vélt irányokat.



